ריימונד סמוליאן

ריימונד מריל סמוליאן (באנגלית: Raymond Merrill Smullyan;‏ 25 במאי 1919 - 6 בפברואר 2017) היה מתמטיקאי, לוגיקן ופילוסוף יהודי אמריקאי. נולד בפאר רוקאוויי, אחת מארבע השכונות של קווינס, ניו יורק. בצעירותו פעל כקוסם. קיבל תואר ראשון מאוניברסיטת שיקגו בשנת 1955, ותואר דוקטור מאוניברסיטת פרינסטון בשנת 1959. סמוליאן היה אחד מהלוגיקנים המצטיינים שלמדו אצל אלונזו צ'רץ'. במהלך לימודיו פרסם מאמר בו הראה כי משפטי האי-שלמות של גדל מתקיימים במערכת פשוטה במידה ניכרת מזו שגדל עסק בה. לאחר מכן הראה שחלק ניכר מהתוצאות של משפטי האי-שלמות של גדל נובע ממשפט טרסקי, שאותו קל יותר להוכיח, והוא מטריד לא פחות מבחינה פילוסופית. בשנים 1961–1968 לימד בישיבה יוניברסיטי בניו יורק. בשנים מאוחרות יותר כיהן כפרופסור באוניברסיטת אינדיאנה. סמוליאן חיבר ספרים רבים העוסקים בשעשועי מתמטיקה. הנודע שבהם, ?What Is the Name of This Book תורגם לעברית (פורסם בשם "מה שמו של ספר זה?"). רבות מהחידות המופיעות בספריו הן הרחבות של חידות קלאסיות. שלל חידות שלו עוסק באי שבו שבט של דוברי אמת, שבט של שקרנים ושבט של נורמלים (לעיתים משקרים ולעיתים אומרים אמת). באחרית דבר למהדורה העברית של ספרו של סמוליאן, "מה שמו של ספר זה?" עמד מאיר גולדברג על ייחודו של סמוליאן: "סמוליאן מתרגל את קוראיו בנושאים מתקדמים הנלמדים באוניברסיטה. הוא מתחיל בגרעין מצומצם של נושאים שנבחרו בקפידה, רוקם סביבם עלילה פנטסטית, ומתוך העלילה וחוקי המרחב הפנטסטי שיצר, הוא שואב שפע של חידות ובעיות לוגיות, שעשועים ותגליות בזעיר אנפין. מתוך התמודדות עם החידות הללו, הקוראים לומדים פרקים שלמים בלוגיקה מבלי להזדקק לטרמינולוגיה המקובלת בתחום". בשנת 2002 יצאה לאור האוטוביוגרפיה שלו, Some Interesting Memories: A Paradoxical Life. בשנת 2006 יצאה לאור בעברית ספרו "מה שמו של ספר זה? תעלומת דרקולה וחידות היגיון אחרות", בתרגומו של עידו אמין. (1977) The Tao is Silent תורגם לעברית "שתיקת הטאו" על ידי עופר שור, בעריכת: דן דאור, הוצאת מודן,1997 (1978) What Is the Name of This Book?. תורגם לעברית: "מה שמו של ספר זה?", 2006 (1979) The Chess Mysteries of Sherlock Holmes (1980) This Book Needs No Title (1981) The Chess Mysteries of the Arabian Knights (1982) The Lady or the Tiger? (1982) Alice in Puzzle-Land (1983) 5000 B.C. (1985) To Mock a Mockingbird (1987) Forever Undecided (1992) Satan, Cantor and Infinity (1997) The Riddle of Scheherazade (2002) Some Interesting Memories: A Paradoxical Life (2003) Who Knows?: A Study of Religious Consciousness (2007) The Magic Garden of George B. And Other Logic Puzzles (1961) Theory of Formal Systems (1968) First-Order Logic (1992) Gödel's Incompleteness Theorems (1993) Recursion Theory for Metamathematics (1994) Diagonalization and Self-Reference (1996) Set Theory and the Continuum Problem Raymond Smullyan, Some Interesting Memories: A Paradoxical Life, Thinkers' Press, 2002 Raymond Smullyan, interviewed by Ira Mothner, in Donald J. Albers and G. L. Alexanderson (eds.), Mathematical People, 1985. Raymond Smullyan, "Gödel's Incompleteness Theorems" in Goble, Lou, ed., The Blackwell Guide to Philosophical Logic. Blackwell (2001) מדיה וקבצים בנושא ריימונד סמוליאן בוויקישיתוף אתר האינטרנט הרשמי של ריימונד סמוליאן(הקישור אינו פעיל, 6.1.2024) ריימונד סמוליאן, ברשת החברתית Goodreads ריימונד סמוליאן, באתר פרויקט הגנאלוגיה במתמטיקה ריימונד סמוליאן, באתר MacTutor (באנגלית) ריימונד סמוליאן, באתר dblp מה שמו של ספר זה ?, תעלומת דרקולה וחידות היגיון אחרות, באתר "טקסט" ד"ר יוסי אלרן, הקוסם שכישף את הסטודנטים, במדור "היום לפני במדע" באתר של מכון דוידסון לחינוך מדעי, 6 בפברואר 2024 ריימונד סמוליאן, באתר "Find a Grave" (באנגלית) אמנון ז'קונט, "אם המשפט הזה נכון, תתני לי נשיקה", אמר המחבר לאשתו לעתיד, באתר הארץ, 19 ביוני 2006